**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 11.06.2023, ora 08.00 – 12.06.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 12.06.2023, ora 07.00**

**RÂURI**

Debitele au fost în creștere ca urmare a precipitațiilor, sub formă de aversă, căzute în interval și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Bistrița, Moldova, Suceava bazinele superioare și mijlocii al Oltului și în bazinele superioare ale Jiului, Argeșului, Ialomiței şi Prutului și în general staționare pe celelalte râuri.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, s-au înregistrat şi pe unele râuri mici din sud-vestul și centrul țării, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, Firiza, Crasna, Crișul Repedea, Crișul Negru, Pogăniș, Bârzava, Caraș, Nera, bazinele superioare ale Arieșului, Moldovei, Sucevei și bazinul superior și mijlociu al Bistriței (afluent al Siretului) și mai mici (sub 30% din normalele lunare) pe râurile din bazinele hidrografice: Târnave, Buzău, Siret (exceptând Suceava, Moldova şi Bistrița), afluenții Prutului și unele râuri din bazinele superioare ale Oltului și Argeșului.

În interval s-a situat peste **COTA DE ATENȚIE** râul Bârzava la stația hidrometrică Moniom (220+20)-jud.TM.

Se situează peste **COTA DE ATENȚIE** râul Bega Veche la stația hidrometrică Pischia (100+7)-jud. TM.

În interval au fost emise cinci **avertizări hidrologice** şi două **ATENȚIONĂRI HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 64 din 11.06.2023.

Debitele vor fi în creștere datorită precipitațiilor, sub formă de aversă, prognozate și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Jiu, Olt, Suceava, Moldova, Bistrița (afluent al Siretului) şi bazinul superior al Prutului, iar pe celelalte râuri debitele vor fi în general staționare.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri mai importante de niveluri și debite, cu posibile depășiri ale **COTELOR DE APĂRARE** pe unele râuri mici din nordul şi sud-vestul țării și în zonele de munte ca urmare a precipitațiilor prevăzute sub formă de aversă, izolat mai însemnate cantitativ.

Se menține în vigoare **AVERTIZAREA HIDROLOGICĂ** nr. 64 din 11.06.2023.

**DUNĂRE**

Debitul la intrarea în țară (secțiunea Baziaș) în intervalul 11.06 – 12.06.2023 a fost în scădere, având valoarea de 6900 m3/s, peste media multianuală a lunii iunie (6400 m3/s).

În aval de Porțile de Fier debitele au fost în scădere la Gruia și pe sectorul Corabia – Tulcea și în creștere pe sectorul Calafat – Bechet.

Din informațiile primite în interval, nivelurile se situează peste nivelul corespunzător **FAZEI I DE APĂRARE** la stațiile hidrometrice Isaccea (380+19) – jud.TL și Tulcea (320+4) – jud.TL.

Debitul la intrarea în țară (secțiunea Baziaș) va fi în staționar (6900 m3/s).

În aval de Porțile de Fier debitele vor fi în scădere.

Nivelurile se vor situa peste nivelul corespunzător **FAZEI I DE APĂRARE** la stațiile hidrometrice: Isaccea (380+5)-jud.TL.

**Se situează în faza I-a de apărare următoarele sectoare de dig:**

- Macin-Iglița-Carcaliu, Peceneaga-Turcoaia, Ostrov-Peceneaga, Gârliciu-Dăeni, Smârdan-23 August-II, 23 August-Grindu, Grindu-Canton km 30, Crișan, Letea, Pardina, Sf. Gheorghe (din administrarea S.G.A. Tulcea); Măcin, Smârdan, Chilia Veche, Mahmudia (din administrarea consiliilor locale);

- Ciobanu-Gârliciu, Gârliciu (din administrarea S.G.A. Constanța) – jud. Constanța;

- Gemenele,Maicanu,Balaia,Bandoiu,Noianu Chiscani (din I.M.B.), CGC3, Municipiu, BDS, CGC2, CGC1, Varsatura – jud. Brăila;

**Se situează în faza a II-a de apărare următoarele sectoare de dig:**

- Canton km 30-Ciulineț, Ciulineț-Isaccea, Smardan-23 August-I, Gorgova, T. Vladimirescu, R3 (din administrarea S.G.A. Tulcea); Nufăru-Victoria (din administrarea consiliilor locale); dig Șosea Măcin-Smârdan (fără deținător) - jud. Tulcea;

- Filipoiu, Lungulețu (din I.M.B.) – jud. Brăila;

**Se situează în faza a III-a de apărare următorul sector de dig:**

- R4 (din administrarea S.G.A. Tulcea).

**2.** **Situația meteorologică în intervalul 11.06.2023, ora 09.00 – 12.06.2023, ora 06.00**

**ÎN ŢARĂ**

Valorile termice diurne au scăzut semnificativ în Moldova, unde au coborât ușor sub normele caracteristice perioadei, în timp ce, în celelalte regiuni nu au avut variații mari și s-au situat în jurul mediilor climatologice. Gradul de instabilitate atmosferică a fost accentuat după-amiaza și seara și s-a manifestat prin dezvoltări convective, averse torențiale și frecvente descărcări electrice în zonele de deal și munte, local în jumătatea de nord a țării și pe arii mai restrânse în rest. Cantitățile de apă au depășit local 20...25 l/mp și pe suprafețe mici 50...60 l/mp și au fost consemnate căderi de grindină din surse externe în județele Bihor, Sălaj și Sibiu, iar din rețeaua meteo-hidro la Vf Omu precum și în județul Alba unde s-a semnalat și vijelie. Pe parcursul nopții cerul a devenit variabil în sud-est și a avut înnorări în rest, iar aversele și descărcările electrice au fost mult în restrângere și diminuare ca intensitate. Vântul a suflat slab și moderat, cu unele intensificări în deltă, dar de scurtă durată și în timpul ploilor. Temperaturile maxime s-au încadrat între 20 de grade la Rădăuți și Suceava și 32 de grade la București-Filaret, iar la ora 6 se înregistrau valori termice cuprinse între 9 grade la Rădăuți și 20 de grade la Constanța-dig.

**OBSERVAȚII** - de ieri dimineață de la ora 6 au fost în vigoare 20 de mesaje pentru fenomene meteorologice periculoase imediate:

- 4 avertizări cod roșu, 2 emise de către SRPV Timișoara și 2 de către SRPV Sibiu;

- 11 avertizări de cod portocaliu, 4 emise de către SRPV Timișoara, câte 2 emise de către SRPV Sibiu, SRPV Craiova și CNPM pentru Muntenia și 1 de către SRPV Cluj;

- 5 atenționări cod galben, 3 emise de către CNPM pentru Muntenia și câte 1 emisă de către SRPV Constanța și SRPV Craiova.

**LA BUCUREŞTI**

Vremea a fost în continuare caldă. Cerul a fost variabil, cu înnorări după-amiaza, când în unele cartiere s-au semnalat averse slabe și descărcări electrice. Vântul a suflat slab și moderat. Temperatura maximă a fost de 29 de grade la Afumați, 30 de grade la Băneasa și 32 de grade la Filaret, iar la ora 6 se înregistrau 17 grade.

**3. Prognoza meteorologică în intervalul 12.06.2023, ora 09.00–13.06.2023, ora 09.00**

**ÎN ŢARĂ**

Vremea va fi în general instabilă și va deveni răcoroasă, chiar rece pentru a doua decadă a lunii iunie în nord-est. Vor fi perioade cu instabilitate atmosferică accentuată în sud-vestul și centrul teritoriului, precum și în zona Carpaților Occidentali și Meridionali, ce se va manifesta prin înnorări accentuate, averse torențiale, descărcări electrice, iar pe alocuri grindină, intensificări de scurtă durată ale vântului și vijelii; cantitățile de apă vor fi importante în Oltenia și la munte, local de 30...40 lm/p și izolat de peste 60 l/mp, iar în rest, în medie de 20...35 l/mp. În celelalte regiuni astfel de fenomene se vor semnala pe arii restrânse. Vântul va sufla slab și moderat, cu unele intensificări în Bărăgan, Dobrogea și sudul Moldovei, viteze de 45...55 km/h. Temperaturile maxime se vor încadra între 16 grade în nordul Moldovei și 29 de grade în Muntenia; minimele termice vor fi cuprinse între 8 și 17 grade.

**LA BUCUREŞTI**

Vremea va fi normală termic. Cerul va fi temporar noros, dar probabilitatea pentru averse redusă. Vântul va sufla în general moderat. Temperatura maximă va fi de 27...29 de grade, iar cea minimă de 13...15 grade.

1. ***CALITATEA APELOR***

***Administrația Națională Apele Române*** informează că în data de 11/06/2023, ora 11:15, dispeceratul ABA-DL a fost informat despre existenta unui delfin eșuat in stațiunea Mamaia –Majestic (CT), in stare de putrefacție. Nu se cunosc cauzele decesului. Vom reveni cu informații suplimentare.

***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE